Alnus glutinosa

L'alverniz Rafel Vidaller Tricas: Libro de As Matas y Os Animals; Dizionario aragonés d'espezies animals y bechetals,Ed. Val d'Onsera, 2004, ISBN 978-84-8986-235-7, p.41 u putril Rafel Vidaller Tricas: Nuestros árboles, Cuadernos altoaragoneses de trabajo 2, Instituto de Estudios Altoaragoneses, 1993, ISBN 84-398-7906-7, p.27 ( (Gaertn, 1791) Alnus glutinosa en International Plant Names Index (IPNI)) ye una especie de planta d'a orden d'os Fagales y familia Betulaceae que ye nativa d'a mayor parti d'Europa, o sud-ueste d'Asia y lo norte d'Africa. Prospera en puestos humidos an a suya asociación con a bacteria Frankia alni le permite creixer en soleros de mala calidat. Ye un árbol de grandaria meyana y vida curta que alcanza una altaria de dica 30 metros. Os suyos fruitos son chicoz, redondiaus y tienen forma de cono y as simients s'esparden per l'aire y l'augua.

L'alverniz proporciona birolla y cubillar pa a vida montesina, con una serie d'insectos, líquens y fongos que dependen de tot de l'árbol. Ye una especie pionera, que coloniza terrenos yermos y forma selvas mixtas a medida que amaneixen atros árbols a lo suyo paso.

L'alverniz ye mas conoixiu per a suya relación simbiotica con a bacteria Frankia alni, que forma nodulos en as radices de l'árbol. Ista bacteria absorbe nitrocheno de l'aire y lo fixa en una forma disponible pa l'árbol. A cambio, a bacteria recibe productos de carbonio producius per l'arbol a traviés d'a fotosintesi. Ista relación, que millora a fertilidat d'o solero, ha situau l'alverniz como una important especie pionera en a succesión ecolochica.

 Referencias 

 Vinclos externos 

Glutinosa
Categoría:Árbols presents en Aragón